Iztok Puc

Iztok Puc (14. huhtikuuta 1966 Slovenj Gradec, Slovenian sosialistinen tasavalta, Jugoslavia – 20. lokakuuta 2011 Florida, Yhdysvallat) oli käsipalloilija ja olympiavoittaja, joka edusti urallaan Jugoslaviaa, Kroatiaa ja Sloveniaa.

Puc saavutti Jugoslaviaa edustaen olympiapronssia Soulista 1988. Hän siirtyi edustamaan Kroatiaa, jonka pelaajana voitti olympiakultaa Atlantasta 1996, MM-hopeaa ja EM-pronssia. Kolmansissa kesäolympialaisissaan, Sydneyssä 2000, Puc edusti Sloveniaa, joka sijoittui kahdeksanneksi. Seuratasolla Puc edusti muun muassa kroatialaista RK Zagrebia ja slovenialaista RK Celjeä.

Puc kuoli keuhkosyöpään Floridan osavaltiossa Yhdysvalloissa 20. lokakuuta 2011.

Lähteet 
 Iztok Puc Biography and Olympic Results  Olympics at Sports-Reference.com

Viitteet 

Jugoslavialaiset käsipalloilijat
Jugoslavialaiset olympiamitalistit
Kroatialaiset käsipalloilijat
Kroatialaiset olympiavoittajat
Slovenialaiset käsipalloilijat
Vuonna 1966 syntyneet
Vuonna 2011 kuolleet